**«ՄԱՐՏԻՆ ՍԹԱՐ» ՍՊԸ-Ի ԿՈՂՄԻՑ ԿԱԶՄԱԿԵՐՊՎՈՂ ԳՈՎԱԶԴԱՅԻՆ ՎԻՃԱԿԱԽԱՂԻ ԿԱՆՈՆՆԵՐ**

1.1. **«ՄԱՐՏԻՆ ՍԹԱՐ»** **սահմանափակ պատասխանատվությամբ ընկերությունն** /այսուհետ՝Ընկերություն/ իր մարքեթինգային ռազմավարության շրջանակներում 01.04.2023թ.-ից կազմակերպում է գովազդային վիճակախաղ՝ Ընկերության ապրանքները գովազդելու նպատակով։

1.2.Ընկերության կողմից կազմակերպվող գովազդային վիճակախաղը տարածվում է Ընկերության **«ОТ МАРТИНА»** ապրանքանիշի տուփերով և/կամ կիլոգրամներով փաթեթավորված արևածաղկի վրա։ Յուրաքանչյուր անձ՝ գնելով **«ОТ МАРТИНА»** ապրանքանիշի տուփերով և/կամ կիլոգրամներով փաթեթավորված արևածաղիկ /այսուհետ՝ Ապրանք/ կարող է տուփի վրա գտնել ՝ **«ՄԱՐՏԻՆ ՍԹԱՐ» ՍՊԸ-ի տարբերանշանով կտրոն՝** համապատասխան շահումի վերաբերյալ նշումով կամ կիլոգրամներով փաթեթավորված արևածաղկի համապատասխան միավորներով։ Տվյալ Կտրոնը (կտրոնները) և/կամ կիլոգրամներով փաթեթավորված արևածաղկի միավորները հանդիսանում է (են) շահումը հաստատող միակ ապացույցը։ Շահում նշումով կտրոնը և/կամ կիլոգրամներով փաթեթավորված արևածաղկի վրա միավորները գտնելուց հետո՝ անձը Կտրոնը և/կամ կիլոգրամներով փաթեթավորված արևածաղկի միավորները, ներկայացնում է այն վաճառքի կետ, որտեղից ձեռք է բերել Ապրանքը։ Անձին նույնականացնելուց հետո, որտեղ նշվում է վերջինիս անուն ազգանունը, հեռախոսահամարը և ստորագրությունը՝ համապատասխան շահումը հանձնվում է վերջինիս՝ տվյալ վաճառքի կետում 10 (տասը) աշխատանքային օրվա ընթացքում։ Եթե շահում նշումով կտրոնը և/կամ կիլոգրամներով փաթեթավորված արևածաղկի վրա միավորները ներկայացնում է իրավաբանական անձը, **«ՄԱՐՏԻՆ ՍԹԱՐ» ՍՊԸ-ի** կողմից դուրս է գրվում և տրամադրվում է հաշիվ ապրանքագիր, որից հետո համապատասխան շահումը հանձնվում է վերջինիս՝ տվյալ վաճառքի կետում 10 (տասը) աշխատանքային օրվա ընթացքում։ ՀՀ տարածքում շահումի առաքման հետ կապված բոլոր ծախսերը, ինչպես նաև Շահումի հետ կապված ՀՀ օրենսդրությամբ սահմանված բոլոր հարկերը և վճարները կրում է Ընկերությունը։

* 1. **«ՄԱՐՏԻՆ ՍԹԱՐ» ՍՊԸ-ի** կողմիցկազմակերպվող գովազդային վիճակախաղի ընթացքում խաղարկվելու են հետևյալ շահումները՝
* Հեծանիվներ
* Բարձրախոսներ
* Էլեկտրական թեյնիկներ
* Էլեկտրական մսաղացներ
* Բլենդերներ
* Գնդակներ
* Ինքնագլորներ
* Բաժակներ
* Վարսահարդարիչներ
* Հեռուստացույցներ
* Արդուկներ
* Փոշեկուլներ
* Հեռախոսներ
* Կշեռքներ
* Ականջակալներ
* Էլեկտրական սրճեփեր
* Ջեռոցներ
* Միկրոալիքային վառարաններ
* Շերտահատիչներ
* Օդորոկիչներ
* Արտաքին մարտկոցներ
* Նոութբուքեր
* Չիր պատրաստող սարք
* Ջրի դիսպենսեր

1․4 Խաղարկվող շահումները կազմված են նաև միավորներից, 30-5000 միավոր ձեռք բերելու դեպքում անձը կարող է ձեռք բերել այն խաղարկվող շահումը, որը կհամապատասխանի տվյալ շահումի միավորի արժեքին ։

1․5. Շահող կտրոնը (կտրոնները) և/կամ կիլոգրամներով փաթեթավորված արևածաղկի միավորները վաճառքի կետի համապատասխան աշխատակցին ներկայացնելով՝ Անձը տալիս է իր համաձայնությունը՝ գովազդային վիճակախաղի շրջանակներում Ընկերության կողմից իր անձնական տվյալների հավաքագրմանը, օգտագործմանը և մշակմանը։

1.6. Անձնական տվյալների անվտանգությունն ապահովվում է «ՄԱՐՏԻՆ ՍԹԱՐ» ՍՊԸ-իկողմից՝ «Անձնական տվյալների պաշտպանության մասին» ՀՀ օրենքի պահանջներին համապատասխան:

1.7. Շահումով կտրոն (կտրոններ) և/կամ կիլոգրամներով փաթեթավորված արևածաղկի միավորներ ներկայացնող ֆիզիկական անձի գրավոր համաձայնությամբ՝ համապատասխան շահումի հանձնման ընթացքը կարող է նկարահանվել և հրապարակվել «ՄԱՐՏԻՆ ՍԹԱՐ» ՍՊԸ-իկողմից։

1.8. Սույն կանոնները տեղադրված են «ՄԱՐՏԻՆ ՍԹԱՐ» ՍՊԸ-ի<https://martinstar.am/hy/> կայքում։Ընկերությունն իրավունք ունի ժամանակ առ ժամանակ վերանայել և կատարել փոփոխություններ սույն Կանոններում, որոնք հասանելի կլինեն կայքի բոլոր այցելուների համար։